મોટામવા રાજકોટ જિલ્લાનું સૌપ્રથમ ગામ છે કે જ્યાં શહેરની માફક ટીપરવાન દ્વારા ગામના 600 ઘરેથી કચરો લેવામાં આવી રહ્યો છે. આ સુવિધા સરપંચ અને રૂડાના સહયોગથી ઉપલબ્ધ કરવામાં આવી છે. એના લીધે ગામમાં સ્વચ્છતા અને સ્વસ્થતા બંને જોવા મળી રહ્યા છે. આ ઉપરાંત મોટા મોવાની અંદર 7 સિમેન્ટ રોડનું પણ નિર્માણ કરવામાં આવ્યું છે. દોઢ વર્ષ પૂર્વે વિજયભાઈ કોરાટે જ્યારે સરપંચ પદ સંભાળ્યું ત્યારે ગામની અંદર પોસ્ટ ઓફિસ ન હતી. આ મુદ્રે ગ્રામજનો દ્રારા રજૂઆતો કરવામાં આવી હતી. ત્યારે તેમણે રાજકોટ પોસ્ટ ઓફીસના સુપ્રિટેન્ડેન્ટને રજૂઆત કરી હતી અને એક વર્ષના અથાગ પ્રયત્નો બાદ વર્ષ 2017માં સબ પોસ્ટ ઓફિસની મંજૂરી મળી અને ગામમાં પોસ્ટ ઓફિસ બનાવવામાં આવી જેનો ગ્રામજનોને ફાયદો થયો છે.